Tarjei Tverråen

Tarjei Tverråen (født 6. mars 1978) er en norsk musiker i bandet «Melkesyra» og skøyteløper som deltar i nasjonale og internasjonale konkurranser i hurtigløp på skøyter og representerer Norge og Arendal Skøiteklub. 

I bandet spiller han banjo, munnspill og tangenter samt vokal.

Som aktiv skøyteløper har han deltatt i norgesmesterskap på skøyter i en årrekke, med deltagelse i 13 sprint-NM (1998–2011) med beste sammenlagtplassering som nummer fem både i Sprint-NM 2004 og Sprint-NM 2009 og ble nr to på 500 m og nummer tre på 1 000 m på første dags distanser av Sprint-NM 2005, han ble også nummer tre på annen dags 500 m av Sprint-NM 2007. I tillegg har han deltatt i elleve enkeltdistanse-NM (1998–2009, med besteplassering på 2 ganger 500 m i 2005 med en femteplass), og sju allround-NM (2000–2006, med en besteplassering i 2005 med en niendeplass). I 2005/06 sesongen vant han sammenlagt i Norgescupen på 100 m, ble nummer tre på 500 m og nummer to på 1 000 m.

 Personlige rekorder i hurtigløp på skøyter 
 Distanse  Tid  Dato  Sted  Bane  Løp  500 m  36,60  25. mars 2006   Calgary  Olympic Oval  Olympic Oval-finale 2006 1 000 m  1.11,78  24. mars 2006   Calgary  Olympic Oval  Olympic Oval-finale 2006 1 500 m  1.50,60  22. mars 2006   Calgary  Olympic Oval  Olympic Oval-finale 2006 3 000 m  3.57,73  21. mars 2006   Calgary  Olympic Oval  Olympic Oval-finale 2006 5 000 m  7.07,86  22. mars 2002   Calgary  Olympic Oval  Olympic Oval-finale 2002 10 000 m  15.13,57  6. mars 2005   Hamar  Vikingskipet  Norges Cup nr.11 2005 

 Referanser 
Melkesyra er:  på www.melkesyra.com Besøkt 20. august 2014.
Norges Skøyteforbund Årbok 2005–2007  i avsnittet for Resultater 2005–2007: Hurtigløp – Norges Cup, Sluttstilling på side 137-138 på www.n-s-f.no/filarkiv/admin/tinget_2007/ Besøkt 20. august 2014.

 Eksterne lenker 


 Tarjei Tverråen  på Rockipedia.no

Kategori:Banjoister
Kategori:Norske sangere
Kategori:Norske skøyteløpere
Kategori:Skøyteløpere for Arendal Skøiteklub
Kategori:Artikler i skøytesportprosjektet